****

**OBČINA KIDRIČEVO**

Župan

Kopališka ul. 14

2325 Kidričevo

Štev: 007-3/2024

Datum: 28.11.2024

V skladu s 84. členom Poslovnika občinskega sveta Občine Kidričevo (Uradno glasilo slovenskih občin, št. 36/17 in 16/18) podajam stališča do pripomb iz javne obravnave proračuna Občine Kidričevo za leto 2025.

V času javne obravnave proračuna Občine Kiričevo za leto 2025 so bile podane pobude:

1. **Svetnik Mijo Sauer**
   * **Povečanje postavke 081907 Obnova in namestitev igral**

*Predlagam, da se v predlogu akta Sklepa o proračunu občine Kidričevo za leto 2025 v prvi obravnavi 007-03/2024 iz dne 25.10.2024 vnese,*

*zmanjšanje proračunske postavke na kontu št. 403307 plačila obresti od dolgoročnih kreditov - državnemu proračune v višini 5.000 eura.*

*in povečanje proračunske postavke na kontu št. 081901 obnova in namestitev igral v višini 5.000 eura pred prodajalno vas Apače vgradni trampolin, varna naprava zipline ter ureditev parka in zasaditev dreves.*

**Pripomba se ne upošteva.**

Pobuda je bila podana v obliki amandma, ki se lahko poda šele na dopolnjen predlog proračuna. Na omenjeni parceli želi PGD Apače razširit obstoječi gasilski dom in so pričeli s pridobivanjem lastništva.

* + **Postavitev kolesarnice v okolici PGD Apače**

*Predlagam, da se v predlogu akta Sklepa o proračunu občine Kidričevo za leto 2025 v prvi obravnavi 007-03/2024 iz dne 25.10.2024 vnese,*

*zmanjšanje proračunske postavke na kontu št. 409000 splošna proračunska rezervacija v višini 3.000 eura.*

*in povečanje proračunske postavke na kontu št. 431000 investicijski transferi nepridobitnim organizacijam in ustanovam v višini 3.000 eura.*

**Pripomba se ne upošteva.**

Pobuda je bila podana v obliki amandma, ki se lahko poda šele na dopolnjen predlog proračuna. Šele ko bodo znani načrti razširitve gasilskega doma se bo predvidoma lahko določila lokacija za kolesarnico.

1. **Svetniška skupina SD**
   * **Obnova in namestitev igral**

*Predlagamo povišanje postavke za 20.000 EUR, za nakup igral, tudi za tiste starejše otroke. Predlagamo postavitev dveh plezalnih mrež in postavitev dveh trampolinov.*

**Pripomba se upošteva.**

Sredstva se prenesejo iz postavke 0628 UREDITEV NASELJA KIDRIČEVO na 081901 OBNOVA IN NAMESTITEV IGRAL.

* + **Športna infrastruktura**

*Predlagamo, da se v proračunu dodajo sredstva za postavitev fitnesa na prostem v Parku mladosti v Kidričevem ali pri športnem parku Aluminij. Poleg tega predlagamo tudi namestitev mize za namizni tenis in postavitev postaj za gibalne vaje, s katerimi bi obogatili ponudbo na kolesarski in pešpot*

**Pripomba se ne upošteva.**

Za fitnes na prostem v športnem parku Aluminij je izdelana dokumentacije. V primeru ustreznega razpisa, bomo zadevo prijavili. Za ostale postavitve je potrebno identificirat skupino, ki bi to dejansko uporabljala. Slab primer takšnih umestitev je območje za balinanje v Parku mladosti, ki je bilo že dvakrat očiščeno, ampak ni zainteresirane javnosti, ki bi koristila balinišče.

* + **Čiščenje javnih površin in parkov**

*Veliko je odpadkov v naravi, smetnjaki so polni, posebej veliko odpadkov je v Parku pri Mercatorju. Tudi parki, pokopališča in ostale javne površine se premalokrat pokosijo. Predlagamo, da se za vzdrževanje javnih površin nameni več sredstev, in sicer za postavitev dodatnih košev za smeti, za vzdrževanje parkov in košnjo.*

**Pripomba se ne upošteva.**

Trenutni standard vzdrževanja je ustrezne in sredstva zadoščajo za izvajanje nalog.

* + **Sredstva za dejavnost humanitarnih, invalidskih in zdravstvenih organizacij ter društev**

*Glede na dejavnost, ki jo te organizacije in društva opravljajo, gre za humanitarno delo, delo s starejšimi in glede na to, da se populacija starejših vedno bolj povečuje, predlagamo, da se sredstva javnega razpisa za sofinanciranje programov teh organizacij povišajo za 5.000 EUR.*

**Pripomba se ne upošteva.**

Trenutno ne zaznavamo s strani prejemnikov, da bi bilo potrebno povečanje postavke.

* + **Participativni proračun**

*Po vzoru drugih občin predlagamo, da se v proračun za leto 2025 doda posebna postavka za participativni proračun v minimalni višini 30.000 EUR. V okviru participatornega proračuna bi občanke in občani soodločali pri razporejanju dela proračunskega denarja. Projektni predlogi, ki so po meri občanov, bodo izboljšali učinkovitost porabe skupnih sredstev, krepili participacijo v lokalnem okolju in izboljšali kakovost življenja v občini. V svetniški SD pogrešamo predvsem projekte, oziroma investicije, ki so dejansko odraz potreb, oziroma želja občank in občanov in ne projekte, ki si je zamislil ožji krog ljudi in ki na koncu nimajo nobene dodane vrednosti, oziroma ni nikogar, ki bi nad projekti bdel in jih napolnil s potrebnimi vsebinami, ki bi privabile občanke in občane. Participativni proračun uvajajo številne občine po Sloveniji, je progresiven projekt naprednih, modernih občin. Predlagamo, da se posebna postavka v okviru participativnega proračuna nameni tudi za projekte mladih.*

**Pripomba se ne upošteva.**

Občina sprejema pobude preko zborov občanov in krajevnih odborov. Zbrane pobude se pregledajo in preverijo možnosti pridobitve drugih virov financiranja. V preteklosti se je večina pobud realizirala. Trenutno se že dogaja, da občine, ki so poskusile z participativnim proračunom, le tega opuščajo ( primer MO Ptuj).

* + **Sredstva za nadarjene učence**

*Predlagamo povišanje postavke za sredstva za nadarjene učence za 1000 EUR. Ti si zaradi svoje nadarjenosti, znanja in dela zaslužijo več sredstev.*

**Pripomba se ne upošteva.**

V proračunu 2024 so bila sredstva povečana na vašo pobudo. Trenutno ne razpolagamo z informacijami, da sredstva ne bi zadoščala.

* + **Žepnine**

*Predlagamo, da se poviša znesek žepnine za študente iz 40 na 50 EUR in za dijake iz 30 na 40 EUR. Pogoj za pridobitev žepnine, naj ne bo samo članstvo v društvu na območju občine Kidričevo, ampak tudi članstvo v društvu v katerikoli občini. Nekateri dijaki se namreč šolajo in stanujejo v dijaških domovih izven občine Kidričevo in so tam člani kakšnih društev, veliko pa jih je tudi članov društev v drugih okoliških občinah.*

**Pripomba se ne upošteva.**

Namen žepnine je spodbujanja delovanja v lokalnem društvu ali delovanja na področju prostovoljstva na območju občine Kidričevo. Povišanje je bilo opravljeno za šolsko leto 2022/23.

* + **Ohranjanje kulturne dediščine**

*Predlagamo, da se znesek 5.000 EUR nameni za postavitev spomenika znamenitega čebelarja Janka Pislaka.*

**Pripomba se ne upošteva.**

V sklopu ureditve drevoreda v Kidričevem se bo zagotovil prostorov za postavljanja spomenikom pomembni občanov. Prav tako so predlagana sredstva krepko prenizka za postavitev spomenika.

1. **Odbor za varstvo okolja in požarno varnost**

* Odbor za varstvo okolja in požarno varnost predlaga, da se investicijska sredstva za investicije v požarno varnost ( proračunska postavka 0322) uskladi z Načrtom razvoja Gasilske zveze Kidričevo v letu 2025.

**Pripomba se upošteva.**

Anton Leskovar;

župan

Občine Kidričevo