Na podlagi 20. člena Zakona o vrtcih – ZVrt (Uradni list RS, št. 100/05-UPB, 20/08, 98/09-ZIUZGK, 36/10, 62/10-ZUPJS, 94/10-ZIU, 40/11-ZUPJS-A, 40/12-ZUJF, 14/15-ZUUJFO, 55/17 in 18/21) in 15. člena Statuta Občine Kidričevo (Uradno glasilo slovenskih občin, št. 62/16 in 16/18) je Občinski svet Občine Kidričevo na svoji \_\_\_\_ redni seji, ki je bila, dne \_\_\_\_\_\_\_ sprejel

**Pravilnik**

**o spremembah in dopolnitvah**

**Pravilnika o sprejemu otrok v vrtec**

1. člen

V prvi alineji 3. člena Pravilnika o sprejemu otrok v vrtec (Uradno glasilo slovenskih občin, št. 12/20) se črta besedilo »(upošteva se vpis v prvi razred).«.

1. člen

Za 3. členom se doda novi 3a. člen, ki glasi

Posamezni kraji šolskega okoliša stalnega prebivališča otroka za vspi v vrtec so:

V enoto vrtca Cirkovce spadajo kraji šolskega okoliša: Cirkovce, Dragonja vas, Mihovce, Pongrce, Spodnje Jablane, Starošince, Stražgonjca, Spodnji Gaj pri Pragerskem, Zgornje Jablane in Šikole.

V enoto vrtca Kidričevo spadajo kraji šolskega okoliša: Kidričevo, Kungota pri Ptuju, Njiverce in Strnišče.

V enoto vrtca Lovrenc na Dr. polju spadajo kraji šolskega okolikša: Apače, Lovrenc na Dr. polju, Pleterje in Župečja vas.

1. člen

V 7. členu se doda novi 3. odstavek, ki glasi

Višina kotizacije se spremeni s posebnim sklepom občinskega sveta Občine Kidričevo.

Dosedanji tretji odstavek postane četrti odstavek, dosedanji četrti odstavek, postane peti odstavek.

1. člen

v 18. členu se v zadnjem stavku črta beseda »vsota«.

1. člen

4. dostavek 21. člena se spremeni tako, da glasi:

Centralni čakalni seznam otrok velja za posamezno šolsko leto do 24.6..

1. člen

V 5. dostavku 22. člena se črta besedilo

»ostanejo na centralnem čakalnem seznamu do vključitve otroka v vrtec oziroma do 24.6., za katerega je bil oblikovan centralni čakalni seznam«

ter se nadomesti z besedilom

se otrok črta iz centralnega čakalnega seznama.

1. člen

26. člen se črta.

1. člen

Tabela 27. člena se črta in se nadomesti z novo tabelo

|  |  |  |  |
| --- | --- | --- | --- |
| Zap. št. | Kriterij | Št. točk | Potrebna dokazila |
| 1. | Prebivališče |  |  |
| 1. a | Otrok ima skupaj vsaj z enim staršem stalno prebivališče na območju Občine Kidričevo | 50 točk | Potrdilo o stalnem prebivališču za starša in otroka ali fotokopijo osebnega dokumenta |
| 1. b | Otrok tujcev, ki ima skupaj s staršem začasno prebivališče in je zavezanec za plačilo dohodnine v RS | 30 točk | Potrdilo o začasnem prebivališču za starša in otroka ter dokazilo o plačilu dohodnine v RS |
| 1. c | Otrok živi v enoroditeljski družini | 5 točk | Kopija potrdila o prejemu preživnine, prejemu pokojnine oz. vložitvi zahtevka o dodelitvi otroka in določitvi višine preživnine |
| 1. d | Željena enota vrtca je v otrokovem šolskem okolišu (šolski okoliš je določen v 3a. čleu tega pravilnika) | 50 točk |  |
| 2. | Zaposlenost |  |  |
| 2. a | Oba starša oziroma eden od staršev v enoroditeljski družini (velja tudi za študenta s statusom ali kmeta) sta zaposlena | 50 točk | Potrdilo o zaposlitvi, potrdilo o statusu študenta, potrdilo, da je pokojninsko zavarovanje iz naslova kmetijstva |
| 2. b | Samo eden od staršev je zaposlen (velja tudi za študenta in kmeta) | 25 točk | Potrdilo o zaposlitvi ali potrdilo o statusu, potrdilo, da je pokojninsko zavarovan iz naslova kmetijstva |
| 2. c | Nezaposlen starš v enoroditeljski družini, ki je prijavljen na Zavodu za zaposlovanje | 5 točk | Potrdilo Zavoda za zaposlovanje o aktivnem iskanju zaposlitve |
| 2. d | Oba starša sta nezaposlena in prijavljena na Zavodu za zaposlovanje | 3 točke | Potrdilo Zavoda za zaposlovanje o aktivnem iskanju zaposlitve |
| 3. | Otrok, ki je bil uvrščen na čakalno listo in mu ni bilo odobreno prosto mesto v vrtcu (upošteva se preteklo šolsko leto pred tem vpisom) | 10 točk | Potrdilo vrtca |
| 4. | Vpis dvojčkov ali trojčkov oziroma dveh ali več otrok iz iste družine ali pa je v vrtec že vključen brat ali sestra | 6 točk | Rojstni list otrok ob vpisu dvojčkov ali trojčkov ali potrdilo vrtca o vključenosti bratov ali sester v vrtcu |
| 5. | Dlje časa trajajoča bolezen v družini (invalidnost ali druga specifična bolezen) | 5 točk | Potrdilo pristojnih služb |
| 6. | Vključevanje starejših otrok – otrok bo 1. 9. tekočega koledarskega leta oziroma na dan oblikovanja dodatnega oddelka med šolskim letom dopolnil |  | Priložiti rojstni list |
| 6. a | Tri leta oziroma bo dopolni tri leta do konca koledarskega leta | 20 točk |  |
| 6. b | Dve leti in več | 15 točk |  |
| 6. c | Enajst mesecev in več | 13 točk |  |
| 7. | Vključevanje mlajših otrok v vrtec, ki bodo na dan 1. 9. ali naslednji dan po oblikovanju dodatnega oddelka dopolnili (upošteva se ena izmed variant) |  | Priložiti rojstni list otroka |
| 7. a | 10 mesecev | 8 točk |  |
| 7. b | 9 mesecev | 6 točk |  |
| 7. c | 8 mesecev in manj | 2 točki |  |
| 8. | Družina z več vzdrževanimi otroki (upošteva se ena izmed variant) |  | Priložiti rojstni list otrok |
| 8. a | Družina s 4 in več otroki | 3 točke |  |
| 8. b | Družina s 3 otroki | 2 točki |  |
| 8. c | Družina z dvema otrokoma | 1 točka |  |

1. člen

Ta pravilnik prične veljati 15 dan po objavi v Uradnem glasilu slovenskih občin.

Štev. 007-2/2020-4

Dne

Anton Leskovar;

župan

Občine Kidričevo

O B R A Z L O Ž I T E V

Pravilnik o sprejemu otrok v vrtec, je sprejel občinski svet Občine Kidričevo na 1. dopisni seji, ki je potekala od 16.3. do 18.3.2020.

V tem času so nastala posamezna dejstva in okoliščine, ki terjajo spremembe in dopolnitve pravilnika.

V šolskem letu 2024/2025 je bil odprt novi vrtec v Lovrencu na Dr. polju. Posledično tem, je potrebno spremeniti posamezne kraje šolskega okoliša za sprejem otrok v vrtec.

V do sedaj veljavnem pravilniku je bila določba, da se za vpis otrok v vrtec upošteva vpis otrok v prvi razred.

V Odloku o ustanovitvi JVIZ Osnovna šola Kidričevo je v tretji alineji 6. člena določeno, da je na območju kraja Apače od 1. do 5. razreda skupni šolski okoliš s Podružnično osnovno šolo Lovrenc na Dr. polju.

Komisija za sprejem otrok v vrtec je pri sprejemu otrok za šolsko leto 2024/2025 opozorila občino ustanoviteljico, da za vpis otrok v vrtec jasno določi posamezne kraje šolskega okoliša stalnega prebivališča za sprejem otrok v posamezni vrtec.

S tem pravilnikom sedaj to ureja 2. člen tega pravilnika.

V 3. členu dodajamo nov odstavek, ki določa, da se višina kotizacije spremeni s posebnim sklepom občinskega sveta. S tem omogočamo lažji in hitrejši način spremembe višine kotizacije, saj ni potrebno spreminjaje samega pravilnika.

V 4. členu črtamo besedo »vsota«, ker je nesmiselna.

5. člen se oblikuje nekoliko drugače.

6. člen omogoča hitrejši sprejem otrok v vrtec, če se sprosti mesto v vrtcu.

Smisel centralnega čakalnega seznama je, da se omogoča vpis otrok v vrtec za območje celotne občine in s tem vpis otrok, katerih starši nujno potrebujejo vrtec.

Opažamo pa, da se zanj odločajo tudi starši (na centralni čakalni seznam se uvrstijo otroci, ki niso bili sprejeti niti v željeni vrtec, niti v tako imenovano II. ali III. Izbiro vrtca), ki ne želijo sprejeti prosto mesto v kateremkoli vrtcu, ampak samo v željeni vrtec. Za vpis v II. ali III izbori vrtca, pa se odločijo, ker imajo otroci, ki so na centralnem čakalnem seznamu prednost pred otroci, ki so vpisani samo v željeni vrtec.

Ob vsakem prostem mestu, mora vrtec pozivati starše, tudi če so že odklonili sprejem otroka iz centralnega čakalnega seznama znova, s tem pa se podaljšuje čas sprejema otrok v prosto mesto vrtca med šolskim letom.

S spremembo tega člane bo sprejem otrok na prosto mesto v vrtec hitrejše, saj ne bo potrebno ponovno pozivati starše, ki so sprejem otroka iz centralnega čakalnega seznama enkrat že odklonili, občini pa ne bo potrebno plačevati izpad dohodka zaradi prostega mesta v vrtcu.

26. člen se črta.

Tabela v 27. členu se spremeni. S spremembo te tabele bomo omogočili sprejem otrok v vrtec upoštevajoč šolski okoliš, ki je določen v 2. členu tega pravilnika, pred otroki iz drugih šolskih okolišev.

Občinskemu svetu predlagam, da ta pravilnik sprejme po skrajšanem postopku.

Zdenka Frank; Anton Leskovar;

pravilnik pripravila župan

Občine Kidričevo