Na podlagi 20. člena Zakona o vrtcih – ZVrt (Uradni list RS, št. 100/05-UPB, 20/08, 98/09-ZIUZGK, 36/10, 62/10-ZUPJS, 94/10-ZIU, 40/11-ZUPJS-A, 40/12-ZUJF, 14/15-ZUUJFO, 55/17) in 15. člena Statuta Občine Kidričevo (Uradno glasilo slovenskih občin, št. 62/16 in 16/18) je Občinski svet Občine Kidričevo na svoji 1. dopisni seji, ki je potekala v času od 16.3.2020 do 18.3.2020 sprejel

**P R A V I L N I K**

**o sprejemu otrok v vrtec**

**I. SPLOŠNE DOLOČBE**

1. člen

Ta pravilnik ureja postopek vpisa, sprejem otrok, sestavo in način dela komisije za sprejem otrok (v nadaljevanju: komisija) ter kriterije za sprejem otrok v javni vrtec na območju Občine Kidričevo (v nadaljevanju: vrtec) kot tudi vodenje centralne evidence vpisanih otrok ter centralnega čakalnega seznama.

**II. VPIS IN SPREJEM OTROK**

1. člen

Vrtec lahko sprejme otroka, ko dopolni starost najmanj 11 mesecev, če starši ne uveljavljajo pravice do starševskega dopusta v obliki polne odsotnosti z dela. V tem primeru so starši vrtcu dolžni predložiti ustrezno odločbo.

1. člen

Pred objavo letnega javnega razpisa novincev za naslednje šolsko leto se praviloma v februarju za novo šolsko leto opravi prerazporeditev že vključenih otrok v vrtec na območju Občine Kidričevo med enotama/mi vrtca. Že vključene otroke se lahko prerazporedi v drug vrtec, če so izpolnjeni vsi naslednji pogoji:

* željeni vrtec je v šolskem okolišu otrokovega stalnega prebivališča ~~(upošteva se vpis v prvi razred~~);
* v vrtcu, v katerega je vključen, ima poravnane vse finančne obveznosti;
* željeni vrtec ima prosto mesto v oddelku, ki ustreza otrokovi starosti in v katerem se izvaja ustrezen program.

Obvestilo o možnosti prerazporeditve že vključenega otroka v drug vrtec se objavi na oglasni deski posameznega vrtca skupaj z rokom oddaje vloge. Vloga za prerazporeditev že vključenega otroka se obravnava po vrstnem redu prejema. Vrtci morajo obravnavati vloge in sprejeti odločitve najkasneje v štirinajstih dneh po poteku roka za oddajo vloge za prerazporeditev otroka.

Vrtec, ki sprejme že vključenega otroka za naslednje šolsko leto, mora o tem obvestiti vrtec, v katerega je otrok trenutno vključen, in starše otroka. V primeru, da vrtec odkloni otroka, ki se želi vključiti v vrtec, o tem obvesti starše in navede razloge za odklonitev.

*3a. člen*

*Posamezni kraji šolskega okoliša stalnega prebivališča otroka za vpis v vrtec so:*

*V enoto vrtca Cirkovce spadajo kraji šolskega okoliša: Cirkovce, Dragonja vas, Mihovce, Pongrce, Spodnje Jablane, Starošince, Stražgonjca, Spodnji Gaj pri Pragerskem, Zgornje Jablane in Šikole.*

*V enoto vrtca Kidričevo spadajo kraji šolskega okoliša: Kidričevo, Kungota pri Ptuju, Njiverce in Strnišče.*

*V enoto vrtca Lovrenc na Dr. polju spadajo kraji šolskega okoliša: Apače, Lovrenc na Dr. polju, Pleterje in Župečja vas.*

1. člen

Vrtec vpisuje in sprejema predšolske otroke v vrtec na podlagi pisne prijave v primeru prostih mest vse leto.

Vrtec najmanj 1-krat letno, praviloma v mesecu marcu, objavi javni razpis novincev za naslednje šolsko leto, ki ga uskladi z občino ustanoviteljico.

Javni razpis se objavi na spletni strani vrtca, oglasni deski vrtca in spletni strani občine ustanoviteljice.

Javni razpis mora vsebovati najmanj:

* način prijavljanja,
* rok za sprejem prijav,
* rok, v katerem bodo starši obveščeni o možnosti vključitve otroka v vrtec.

1. člen

Za vpis otrok v vse enote vrtca se izvede enoten vpis otrok in vzpostavi centrala evidence vpisanih otrok v vrtec.

Enoten vpis otrok v vrtec poteka na območju občine na način, pod pogoji in postopki, ki je določen s tem pravilnikom.

1. člen

Posamezna enota vrtca vzpostavi evidence vpisanih otrok in evidence vključenih otrok.

Občina vzpostavi centralno evidenco vpisanih otrok in centralni čakalni seznam.

Evidenca iz prejšnjega odstavka vsebuje podatke, ki jih določa Zakon o vrtcih.

1. člen

Starši vpišejo otroka v vrtec tako, da oddajo vlogo za sprejem otroka v vrtec na predpisanem obrazcu, h kateremu morajo biti priloženi zahtevani dokazi.

Ob vpisu otrok starši plačajo kotizacijo za resnost vloge v višini 50 evrov, katera se staršem poračuna pri prvih plačilih programa vrtca. Če otrok v vrtec ni sprejet, se staršem kotizacija vrne do 15. 9. tekočega leta.

Starši, ki otroka ne vključijo v vrtec, kljub temu da je sprejet, kotizacije ne dobijo vrnjene.

*Višina kotizacije se spremeni s posebnim sklepom občinskega sveta Občine Kidričevo.*

Obrazec vloge za sprejem otroka v vrtec je staršem na voljo v enoti vrtca, na spletni strani vrtca in spletni strani občine ustanoviteljice.

Vlogo za sprejem otroka v vrtec vložijo starši ali skrbnik otroka (v nadaljevanju: vlagatelj) neposredno na sedežu vrtca ali jo pošljejo po pošti. Vlagatelj vlogo vloži za tekoče šolsko leto ali za prihodnje šolsko leto, za katero je že bil objavljen razpis k vpisu otrok.

1. člen

Za posameznega otroka lahko vlagatelj odda le eno vlogo za sprejem otroka v vrtec na območju občine.

Vlagatelj v vlogi navede enoto vrtca, v katero želi vključiti otroka (vrtec prve izbire), in v ta vrtec mora oddati tudi vlogo.

Vlagatelj lahko v vlogi navede tudi drugo enoto vrtca, v katero želi vključiti otroka, če otrok ne bo sprejet v izbrano enoto vrtca.

Na obrazcih vloge morajo biti obvezno navedene vse enote vrtca, v katere lahko starši vključijo otroka:

1 = prva izbira,

2 = druga izbira,

3 = tretja izbira.

V kolikor vlagatelj ne izbere možnosti katerakoli enota vrtca, se mu ob prostih mestih ponudi izključno izbrana enota vrtca.

Če vlagatelj za posameznega otroka odda več vlog, se upošteva izključno vloga, ki je bila prva vložena. Ostala oddana vloga se s sklepom zavrže.

1. člen

V primeru, da vlagatelj odda vlogo kadarkoli po poteku roka za prijavo na javni razpis za vpis otrok v vrtec in v vrtcu ni prostih mest, vrtec vlogo ločeno evidentira po datumu sprejema ter starše obvesti o postopku sprejema otrok v primeru prostega mesta.

Vrtec vlagatelja tudi obvesti, da poslana vloga velja le za tekoče šolsko leto in da je potrebno v času javnega vpisa novincev za naslednje šolsko leto v primeru, da otrok ni sprejet, ponovno vložiti vlogo. Otrok, za katerega je bila vloga oddana po poteku vpisa in ni bil sprejet, se ne uvrsti na centralni čakalni seznam.

1. člen

Če je v vrtcu dovolj prostih mest, odloča o sprejemu otrok ravnatelj zavoda ali od njega pooblaščena oseba.

Vrtec starše obvesti o datumu vključitve otroka v vrtec, o roku za sklenitev pogodbe o medsebojnih pravicah, obveznostih med vrtcem in starši ter obveznostih staršev, da ob vključitvi otroka v vrtec predložijo potrdilo pediatra o zdravstvenem stanju otroka.

1. člen

Če starši oddajo nepopolno vlogo ali če vrtec zaradi uporabe kriterijev za sprejem potrebuje še druge podatke, lahko starše pozove k dopolnitvi pomanjkljivosti ali dopolnitvi vloge tudi po elektronski pošti, telefonu ali ustno, če starši pridejo v vrtec. O tem se napiše uradni zaznamek. Če vloga ni dopolnjena, se jo obravnava, o sprejemu otroka pa se odloči na podlagi podatkov, ki jih vloga vsebuje.

**III. KOMISIJA ZA SPREJEM OTROK V VRTEC**

1. člen

Če je v vrtec vpisanih več otrok, kot je v vrtcu prostih mest glede na prostorske zmožnosti ob upoštevanju normativov in standardov za oblikovanje oddelkov predšolske vzgoje, odloča o sprejemu otrok komisija za sprejem otrok v vrtec.

V primeru, ko o sprejemu otrok odloča komisija, morajo starši vključiti otroka v vrtec s 1. septembrom tekočega leta ali z dnem oblikovanja novega oddelka med šolskim letom ali ko otrok dopolni 11 mesecev.

1. člen

Komisijo za sprejem otrok (v nadaljevanju: komisija) sestavljajo:

* predstavnik občinske uprave, pristojen za predšolsko vzgojo, katerega imenuje župan;
* predstavnik strokovnih delavcev enote vrtca Osnovne šole Kidričevo, katerega imenuje ravnatelj ali po njegovem pooblastilu pomočnik ravnatelja za vrtec;
* predstavnik strokovnih delavcev enote vrtca Osnovne šole Cirkovce, katerega imenuje ravnatelj ali po njegovem pooblastilu pomočnik ravnatelja za vrtec;
* predstavnik sveta staršev Osnovne šole Kidričevo, katerega imenuje svet staršev;
* predstavnik sveta staršev Osnovne šole Cirkovce, katerega imenuje svet staršev.

Predstavnika sveta staršev sta vezana na vključenost otroka v vrtec.

Sedež komisije je v Osnovni šoli Kidričevo. Ravnatelj šole, kjer je sedež komisije, skliče prvo konstitutivno sejo komisije najkasneje v 15 dneh po imenovanju vseh članov komisije. Na konstitutivni seji komisije člani izvolijo predsednika in namestnika predsednika komisije.

Mandat članov komisije traja eno leto in prične teči s konstituiranjem komisije.

Ravnatelj pozove najmanj 60 dni pred potekom mandata članom komisije svet staršev in župana Občine Kidričevo, da imenujejo predstavnike v komisijo. Člani komisije za svoje delo odgovarjajo organu, ki ga je imenoval.

1. član

Komisija o poteku seje vodi zapisnik, v katerega vpiše zlasti naslednje podatke:

* ime in sedež vrtca, kjer komisija deluje;
* kraj, datum in uro seje komisije;
* imena navzočih;
* kratek potek dela komisije;
* sprejete sklepe komisije, katerih obvezni del je prednostni vrstni red.

Zapisnik podpišejo vsi člani komisije.

Zapisnik je potrebno hraniti v dokumentaciji vrtca skladno z veljavnimi predpisi. Pisanje zapisnika zagotavlja vrtec, kjer je sedež komisije. En izvod zapisnika se posreduje obema ravnateljema šol in pristojnemu organu Občine Kidričevo.

1. člen

Komisija se mora sestaviti v 15 delovnih dneh po zaključku vpisa. Komisija obravnava vloge na svoji seji, ki ni javna, v skladu z določbami Zakona o vrtcih. Na seji komisije so lahko prisotni samo člani komisije in zapisnikar.

1. člen

Komisija obravnava vse vloge na podlagi podatkov, ki so navedeni v vlogi, oziroma podatkov, ki jih pridobi pri upravljavcih zbirk osebnih podatkov, določi število točk po posameznih kriterijih in prednostni vrstni red otrok.

Komisija lahko preverja pravilnost podatkov, navedenih v vlogah, pri upravljavcih zbirk osebnih podatkov, ki jih vodijo v skladu z zakonom. Če komisija ugotovi nepravilnosti podatkov, navedenih v vlogi, odloči na podlagi podatkov, pridobljenih pri upravljavcih zbirk osebnih podatkov. Komisija odloča po določbah skrajšanega ugotovitvenega postopka, določenih v zakonu, ki ureja splošni upravni postopek.

1. člen

Komisija izmed vpisanih otrok najprej obravnava otroke s posebnimi potrebami, za katere so vlagatelji predložili odločbo o usmeritvi, in otroke, za katere so vlagatelji predložili mnenje centra za socialno delo o ogroženosti zaradi socialnega položaja družine.

1. člen

Za ostale vpisane otroke komisija na podlagi kriterijev določi prednostni vrstni red tako, da razvrsti vse vpisane otroke po doseženem številu točk, in sicer od najvišjega do najnižjega števila. Otroci se vključujejo v vrtec s prednostnega vrstnega reda glede na starost, prosto mesto v posameznem oddelku in glede na program vrtca, ki se izvaja v oddelku. V primeru, ko ima več otrok, rojenih na isti dan, enako število točk, se uporablja še dodatni kriterij, in sicer zadnje tri številke EMŠO otroka, pri katerem ima prednost otrok z nižjo ~~vsoto~~ zadnjih treh številk.

Vrtec v osmih dneh po seji komisije glede na število prostih mest po posameznih oddelkih in enotah vrtca in v skladu s prednostnim vrstnim redom odloči, koliko bo sprejetih otrok. Otroci, ki niso sprejeti v vrtec, se v skladu s prednostnim vrstnim redom uvrstijo na čakalni seznam.

Vrtec izda v osmih dneh po seji komisije prednostni vrstni red, iz katerega izhaja seznam sprejetih otrok, in čakalni seznam, ki se objavi na oglasni deski in na spletni strani vrtca. Podatki o otrocih se objavijo pod šifro in je vlagatelj z njo pisno seznanjen.

Čakalni seznam posameznega vrtca velja do oblikovanja centralnega čakalnega seznama.

1. člen

Vrtec pošlje staršem v osmih dneh po seji komisije obvestilo z izpisom vse podatkov iz seznama sprejetih otrok ali čakalnega seznama za njihovega otroka z navadno poštno pošiljko in po elektronski pošti, če so starši navedli elektronski naslov, na katerega želijo prejemati obvestila vrtca.

Zoper obvestilo iz prejšnjega odstavka o prednostnem vrstnem redu lahko starši v 15 dneh po vročitvi obvestila z navadno pošiljko vložijo ugovor na svet zavoda, ki o ugovoru odloči v 15 dneh po prejemu ugovora v skladu z Zakonom o vrtcih in s smiselno uporabo zakona, ki ureja splošni upravni postopek. Ugovor se lahko vloži zaradi nepravilnega upoštevanja kriterijev. Ugovor na kriterij ali težo posameznega kriterija ni dopusten.

O ugovoru odloči svet vrtca ob smiselni uporabi zakona, ki ureja splošni upravni postopek z odločbo, ki se vroči staršem, kot to določa Zakon o vrtcih. Zoper odločitev sveta zavoda lahko starši sprožijo upravni spor.

1. člen

Ko je vrtec odločil o vseh ugovorih staršev zoper obvestilo o prednostnem vrstnem redu otrok, vrtec staršem otrok, ki so sprejeti v vrtec, pošlje poziv k sklenitvi pogodbe o medsebojnih pravicah in obveznostih med vrtcem in starši. V pozivu vrtec izrecno navede, da se šteje, da so starši umaknili vlogo za vpis otroka v vrtec, če v 10 dneh od vročitve poziva ne podpišejo pogodbe z vrtcem. V tem primeru vrtec pozove k sklenitvi pogodbe starše naslednjega otroka po vrstnem redu s čakalnega seznama.

S podpisom pogodbe med vrtcem in starši se šteje, da je otrok vključen v vrtec.

Starši, ki so odklonili sprejem otroka v vrtec, lahko ponovno vložijo vlogo za vpis otroka v vrtec, vendar nimajo prednosti pri ponovnem postopku sprejema otroka v vrtec.

1. člen

Po končanem postopku sprejema otrok v vseh vrtcih se čakalne sezname vseh vrtcev, ki imajo oblikovane čakalne sezname otrok, združi v centralni čakalni seznam (ločeno za I. starostno obdobje in II. starostno obdobje). Prednostni vrstni red se oblikuje po doseženem številu točk, ki ga določa komisija za sprejem otrok v posameznem vrtcu.

Če je več otrok doseglo enako število točk, se pri določitvi vrstnega reda na centralnem čakalnem seznamu upošteva dodatni kriterij starost otroka, pri čemer imajo prednost starejši otroci.

Z dnem oblikovanja centralnega čakalnega seznama prenehajo veljati čakalni seznami v posameznih vrtcih.

~~Centralni čakalni seznam otrok velja do 24. 6., za katerega je bil oblikovan.~~

*Centralni čakalni seznam otrok velja za posamezno šolsko leto do 24.6..*

Centralni čakalni seznam se objavi na oglasnih deskah vseh vrtcev na območju občine in na njihovih spletnih straneh ter na spletni strani Občine Kidričevo.

1. člen

Vrtec, ki ima po končanem postopku sprejema otrok v vrtec novo prosto mesto za sprejem otroka v vrtec, pozove k podpisu pogodbe o vključitvi otrok v vrtec po prednostnem vrstnem redu s centralnega čakalnega seznama starše tistega otroka, za katerega so starši navedli ta vrtec kot eno izmed izbir (vrtec prve ali druge ali tretje izbire), in sicer glede na starost otroka, prosto mesto v posameznem oddelku in glede na program vrtca, ki se izvaja v oddelku.

Vrtec, ki pozove starša otroka po prednostnem vrstnem redu s centralnega čakalnega seznama k podpisu pogodbe o vključitvi otroka v vrtec, pridobi vlogo iz vrtca, pri katerem je bila prvotno vložena.

Vrtec, ki ima prosto mesto, pozove starše otroka s centralnega čakalnega seznama k podpisu pogodbe o vključitvi otroka v vrtec takoj oziroma najkasneje v roku 3 delovnih dni od dneva ugotovitve, da ima vrtec prosto mesto.

Starši otroka so dolžni v 8 dneh od dneva vročitve poziva k sklenitvi pogodbe podpisati pogodbo. Če tega ne storijo, vrtec pozove k sklenitvi pogodbe starše naslednjega otroka po vrstnem redu iz centralnega čakalnega seznama. Vrtec starše pozove k podpisu pogodbe z navadno pošto in po elektronski pošti, če so starši navedli elektronski naslov, na katerega želijo prejemati obvestila vrtca.

Če starši odklonijo sprejem otroka, uvrščenega na centralni čakalni seznam, oziroma ne podpišejo pogodbe z vrtcem iz prejšnjega odstavka, ~~ostanejo na centralnem čakalnem seznamu do vključitve otroka v vrtec oziroma do 24. 6., za katerega je bil oblikovan centralni čakalni seznam.~~ *se otrok črta iz centralnega čakalnega seznama.*

Vrtec, ki je prejel podpisano pogodbo o medsebojnih pravicah in obveznostih med vrtcem in starši otroka, mora najkasneje prvi delovni dan po prejemu podpisa pogodbe ažurirati podatke v centralnem čakalnem seznamu in o tem obvestiti vse vrtce in Občino Kidričevo.

1. člen

Dokler velja centralni čakalni seznam, vrtec ne sme sprejeti v vrtec otroka, ki ni uvrščen na centralni čakalni seznam, razen, če starši vseh otrok, ki so na centralnem čakalnem seznamu, odklonijo sprejem otroka v vrtec oziroma ne podpišejo pogodbe o vključitvi otroka v vrtec 8 dni od dneva vročitve poziva k sklenitvi pogodbe ali če na prosto mesto v vrtcu, upoštevajoč starost otroka ter program vrtca, ki se izvaja v oddelku, ne more vključiti nobenega izmed otrok, ki so uvrščeni na centralni čakalni seznam.

1. člen

Odločitve vrtca in druge listine v postopku sprejema otroka v vrtec se vročijo po pošti z navadno pošiljko in po elektronski pošti, če so starši navedli naslov, na katerega želijo prejemati obvestila vrtca. Šteje se, da je pošiljka vročena naslovniku osmi dan od odpreme na pošto.

1. člen

Starši lahko otroka kadarkoli trajno izpišejo iz vrtca. Izpisani otrok nima prednosti pred ponovnim sprejemom v vrtec. Izjavo o izpisu iz vrtca morajo starši izpolniti v 15 dneh pred željenim datumom izpisa.

1. člen

~~V primeru podaljšanja starševskega dopusta v obliki polne odsotnosti z dela veljavna pogodba med vrtcem in starši postane nična, v kolikor se podaljšani starševski dopust izteče po 1. 1.~~

**IV. KRITERIJI ZA SPREJEM OTROK V VRTEC**

1. člen

|  |  |  |  |
| --- | --- | --- | --- |
| Zap. št. | Kriterij | Št. točk | Potrebna dokazila |
| 1. | Prebivališče |  |  |
| 1. a | Otrok ima skupaj vsaj z enim staršem stalno prebivališče na območju Občine Kidričevo | 50 točk | Potrdilo o stalnem prebivališču za starša in otroka *ali fotokopijo osebnega dokumenta* |
| 1. b | Otrok tujcev, ki ima skupaj s staršem začasno prebivališče in je zavezanec za plačilo dohodnine v RS | 30 točk | Potrdilo o začasnem prebivališču za starša in otroka ter dokazilo o plačilu dohodnine v RS |
| 1. c | Otrok živi v enoroditeljski družini | 5 točk | Kopija potrdila o prejemu preživnine, prejemu pokojnine oz. vložitvi zahtevka o dodelitvi otroka in določitvi višine preživnine |
| 1. d | Željena enota vrtca je v otrokovem šolskem okolišu (~~šolski okoliš se upošteva za vpis otrok v prvi razred~~) *(šolski okoliš je določen v 3a. členu tega pravilnika)* | ~~20 točk~~  *50 točk* |  |
| 2. | Zaposlenost |  |  |
| 2. a | Oba starša oziroma eden od staršev v enoroditeljski družini (velja tudi za študenta s statusom ali kmeta) sta zaposlena | 50 točk | Potrdilo o zaposlitvi, potrdilo o statusu študenta, potrdilo, da je pokojninsko zavarovanje iz naslova kmetijstva |
| 2. b | Samo eden od staršev je zaposlen (velja tudi za študenta in kmeta) | 25 točk | Potrdilo o zaposlitvi ali potrdilo o statusu, potrdilo, da je pokojninsko zavarovan iz naslova kmetijstva |
| 2. c | Nezaposlen starš v enoroditeljski družini, ki je prijavljen na Zavodu za zaposlovanje | 5 točk | Potrdilo Zavoda za zaposlovanje o aktivnem iskanju zaposlitve |
| 2. d | Oba starša sta nezaposlena in prijavljena na Zavodu za zaposlovanje | 3 točke | Potrdilo Zavoda za zaposlovanje o aktivnem iskanju zaposlitve |
| 3. | Otrok, ki je bil uvrščen na čakalno listo in mu ni bilo odobreno prosto mesto v vrtcu (upošteva se preteklo šolsko leto pred tem vpisom) | 10 točk | Potrdilo vrtca |
| 4. | Vpis dvojčkov ali trojčkov oziroma dveh ali več otrok iz iste družine ali pa je v vrtec že vključen brat ali sestra | 6 točk | Rojstni list otrok ob vpisu dvojčkov ali trojčkov ali potrdilo vrtca o vključenosti bratov ali sester v vrtcu |
| 5. | Dlje časa trajajoča bolezen v družini (invalidnost ali druga specifična bolezen) | 5 točk | Potrdilo pristojnih služb |
| 6. | Vključevanje starejših otrok – otrok bo 1. 9. tekočega koledarskega leta oziroma na dan oblikovanja dodatnega oddelka med šolskim letom dopolnil |  | Priložiti rojstni list |
| 6. a | Tri leta oziroma bo dopolnil tri leta do konca koledarskega leta | ~~15 točk~~  *20 točk* |  |
| 6. b | Dve leti in več | ~~12 točk~~  *15 točk* |  |
| 6. c | Enajst mesecev in več | ~~10 točk~~  *13 točk* |  |
| 7. | Vključevanje mlajših otrok v vrtec, ki bodo na dan 1. 9. ali naslednji dan po oblikovanju dodatnega oddelka dopolnili (upošteva se ena izmed variant) |  | Priložiti rojstni list otroka |
| 7. a | 10 mesecev | ~~5 točk~~  *8 točk* |  |
| 7. b | 9 mesecev | ~~4 točk~~  *6 točk* |  |
| 7. c | 8 mesecev in manj | 2 točki |  |
| 8. | Družina z več vzdrževanimi otroki (upošteva se ena izmed variant) |  | Priložiti rojstni list otrok |
| 8. a | Družina s 4 in več otroki | 3 točke |  |
| 8. b | Družina s 3 otroki | 2 točki |  |
| 8. c | Družina z dvema otrokoma | 1 točka |  |

**V. PREHODNE IN KONČNE DOLOČBE**

1. člen

Komisija za sprejem otrok, ki je bila imenovana pred uveljavitvijo tega pravilnika in mandat članom še ni potekel, nadaljuje svoje delo do poteka mandata članom komisije.

1. člen

Z uveljavitvijo tega pravilnika preneha veljati Pravilnik o sprejemu otrok (Uradno glasilo slovenskih občin, št. 13/08 in 9/13).

1. člen

Ta pravilnik prične veljati naslednji dan po objavi v Uradnem glasilu slovenskih občin.

Štev. 007-2/2020

Datum: 18.3.2020

Anton Leskovar,

župan

Občine Kidričevo